text: жәнібек хан (туған жылы белгісіз 1357) алтын орда ханы (1342 57), өзбек ханның баласы. жәнібек өзі билік еткен тұста алтын орданың ішкі және сыртқы саяси жағдайын нығайтуға күш салды. алтын ордаға бағынған орыс князьдіктерінен алым-салық жинау ісін бір жүйеге келтірді. алтын орда территориясын кеңейтуге ұмтылды. ирандағы хулагу хан әулетінің ішкі талас-тартысын пайдаланып, 1357 жәнібек өз әскерін әзербайжанды басып алуға аттандырды. көп ұзамай жәнібек әскерлері иранның солтүстіктегі астанасы тебриз қаласын алды. жәнібек оны баласы бердібекке билеуге берді. алтын ордаға қайтқан сапарында жәнібек бердібек ұйымдастырған сарай жанжалының құрбаны болды.